**Izziņa par atzinumos sniegtajiem iebildumiem**

**par Ministru kabineta rīkojuma projektu „Par Rīgas pilsētas pašvaldībai piederošā nekustamā īpašuma**

**Aspazijas bulvārī 3, Rīgā, pārņemšanu valsts īpašumā”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Ministru kabineta rīkojuma projekta 2.2.apakšpunkts:  „2.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku, izņemot Kultūras ministrijas tiesības šā rīkojuma 1.punktā minēto nekustamo īpašumu ieguldīt valsts sabiedrības ar ierobežotu atbildību „Latvijas Nacionālā opera un balets” pamatkapitālā, nostiprinot īpašuma tiesības uz nekustamo īpašumu zemesgrāmatā uz valsts sabiedrības ar ierobežotu atbildību „Latvijas Nacionālā opera un balets” vārda, ar nosacījumu, ka tiek nodrošināta šā rīkojuma 1.punktā minēto funkciju īstenošana.” | **Tieslietu ministrija:**  Projekta 1. punktā, pamatojoties uz Publiskas personas mantas atsavināšanas likuma 42.panta otro daļu un 43.pantu, paredzēts pārņemt bez atlīdzības valsts īpašumā un nodot Kultūras ministrijas valdījumā Rīgas pilsētas pašvaldībai piederošo nekustamo īpašumu Aspazijas bulvārī 3, Rīgā (turpmāk – nekustamais īpašums). Vienlaikus saskaņā ar projekta 2.2. apakšpunktu paredzēts ierakstīt atzīmi par aizliegumu atsavināt nekustamo īpašumu un apgrūtināt to ar hipotēku, izņemot Kultūras ministrijas tiesības nekustamo īpašumu ieguldīt valsts sabiedrības ar ierobežotu atbildību „Latvijas Nacionālā opera un balets” (turpmāk – VSIA „Latvijas Nacionālā opera un balets”) pamatkapitālā, nostiprinot īpašuma tiesības uz nekustamo īpašumu zemesgrāmatā uz VSIA „Latvijas Nacionālā opera un balets” vārda, ar nosacījumu, ka tiek nodrošināta projekta 1.punktā minēto funkciju īstenošana.  Ministrija norāda, ka saskaņā ar Publikas personas mantas atsavināšanas likuma 42.panta otro daļu, [..] ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts [..] šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.  Lai arī Kultūras ministrija ir VSIA „Latvijas Nacionālā opera un balets” kapitāla daļu turētāja, VSIA „Latvijas Nacionālā opera un balets” ir patstāvīgs privāto tiesību subjekts, kuru vada valde. Līdz ar to, ieguldot nekustamo īpašumu VSIA „Latvijas Nacionālā opera un balets” pamatkapitālā un nostiprinot VSIA „Latvijas Nacionālā opera un balets” īpašuma tiesības uz nekustamo īpašumu zemesgrāmatā, nekustamā īpašuma nodošana Rīgas pilsētas pašvaldībai līdz ko nekustamais īpašums vairs netiks izmantots attiecīgo valsts noteikto funkciju īstenošanai, var tikt apgrūtināta vai pat padarīta par neiespējamu.  Ievērojot minēto, ministrija lūdz precizēt projekta 2.2. apakšpunktu attiecībā uz nekustamā īpašuma atsavināšanas aizlieguma nosacījumiem. | **Nav ņemts vērā**  Kultūras ministrija norāda, ka VSIA „Latvijas Nacionālā opera un balets” īpašais kā nacionālas nozīmes valsts kultūras institūcijas – kapitālsabiedrības statuss, kā arī tās funkcijas ir noteiktas Latvijas Nacionālās operas un baleta likumā. Funkcija Latvijas Nacionālās operas un baleta ēkai ir bijusi nemainīga jau 150 gadus un tā arī nemainīsies atbilstoši Latvijas Nacionālās operas un baleta likumam. VSIA „Latvijas Nacionālā opera un balets” nodrošina Latvijas Nacionālās operas un baleta likumā noteikto funkciju īstenošanu, attiecīgi VSIA „Latvijas Nacionālā opera un balets” darbība un valsts pārvaldes funkciju kultūras jomā īstenošana ir nostiprināta likumdevēja līmenī. Kultūras institūciju likums nosaka, ka nacionālas nozīmes kultūras institūcijas tiek dibinātas, reorganizētas vai likvidētas tikai speciālos likumos noteiktajā kārtībā, un šie likumi nosaka to juridisko statusu, darbību, kā arī finansēšanas veidus un avotus.  Kultūras ministrija vērš uzmanību, ka gan VSIA „Latvijas Nacionālā opera un balets” statūtos, kas atbilstoši Latvijas Nacionālās operas un baleta likuma prasībām apstiprināti Ministru kabinetā, gan Kultūras institūciju likumā noteikts, ka kultūras institūciju īpašumā vai valdījumā esošais nekustamais īpašums nav ieķīlājams, ne arī kādā citā veidā apgrūtināms.  Kultūras ministrija papildus vērš uzmanību, ka arī pati Rīgas pilsētas pašvaldība savā lēmumā par Latvijas Nacionālās operas un baleta ēkas nodošanu bez atlīdzības valsts īpašumā ir paredzējusi, ka valstij ir tiesības Latvijas Nacionālās operas un baleta ēku ieguldīt VSIA „Latvijas Nacionālā opera un balets” pamatkapitālā. | **Tieslietu ministrija:**  Izvērtējot projekta 2.2.apakšpunktā minēto (izziņas II sadaļas 1.punktā norādītais ministrijas iebildums), ministrija norāda, ka tas nerisina ministrijas sākotnējā atzinumā norādīto problēmu. Proti, lai arī Kultūras ministrija ir VSIA „Latvijas Nacionālā opera un balets” kapitāla daļu turētāja, VSIA „Latvijas Nacionālā opera un balets” ir patstāvīgs privāto tiesību subjekts, kuru vada valde. Līdz ar to gadījumā, ja nekustamais īpašums Aspazijas bulvārī 3, Rīgā (turpmāk – nekustamais īpašums), tiktu ieguldīts VSIA „Latvijas Nacionālā opera un balets” pamatkapitālā un īpašuma tiesības zemesgrāmatā tiktu nostiprinātas uz VSIA „Latvijas Nacionālā opera un balets” vārda, nekustamā īpašuma nodošana Rīgas pilsētas pašvaldībai līdz ko nekustamais īpašums vairs netiks izmantots attiecīgo valsts noteikto funkciju īstenošanai var tikt apgrūtināta vai pat padarīta par neiespējamu.  Ievērojot minēto, ministrija lūdz precizēt projekta 2.2. apakšpunktu, svītrojot no tā teksta daļu, ar kuru paredzēts noteikt Kultūras ministrijai tiesības nekustamo īpašumu ieguldīt VSIA „Latvijas Nacionālā opera un balets” pamatkapitālā un nostiprināt īpašuma tiesības uz nekustamo īpašumu zemesgrāmatā uz VSIA „Latvijas Nacionālā opera un balets” vārda. | Precizēts Ministru kabineta rīkojuma projekta 2.2.apakšpunkts šādā redakcijā:  „2.2. ierakstīt atzīmi par aizliegumu atsavināt nekustamo īpašumu vai tā daļu un apgrūtināt to ar hipotēku bez atsevišķas Rīgas pilsētas pašvaldības piekrišanas, izņemot Kultūras ministrijas tiesības šā rīkojuma 1.punktā minēto nekustamo īpašumu ieguldīt valsts sabiedrības ar ierobežotu atbildību „Latvijas Nacionālā opera un balets” pamatkapitālā, nostiprinot īpašuma tiesības uz nekustamo īpašumu zemesgrāmatā uz valsts sabiedrības ar ierobežotu atbildību „Latvijas Nacionālā opera un balets” vārda, ar nosacījumu, ka tiek nodrošināta šā rīkojuma 1.punktā minēto funkciju īstenošana.” |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2020.gada 31.janvārī | |
|  |  | |
| Saskaņošanas dalībnieki | Finanšu ministrija, Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība | |
|  |  | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |  |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  | 2 | 3 | 4 | 5 |
| 11. | Ministru kabineta rīkojuma projekta 1.punkts:  „1. Saskaņā ar Publiskas personas mantas atsavināšanas likuma 42.panta otro daļu un 43.pantu pārņemt bez atlīdzības valsts īpašumā un nodot Kultūras ministrijas valdījumā Rīgas pilsētas pašvaldībai piederošo nekustamo īpašumu (nekustamā īpašuma kadastra Nr.0100 005 0056) – zemes vienību (zemes vienības kadastra apzīmējums 0100 005 0056) 12 095 m2 platībā un divas būves (būvju kadastra apzīmējumi 0100 005 0056 001 un 0100 005 0056 004) – Aspazijas bulvārī 3, Rīgā (turpmāk – nekustamais īpašums), kas nepieciešams valsts sabiedrībai ar ierobežotu atbildību „Latvijas Nacionālā opera un baleta” Latvijas Nacionālās operas un baleta likumā noteikto funkciju kultūras un kultūrizglītības jomā īstenošanai.” | **Tieslietu ministrija:**  Saskaņā ar Publiskas personas mantas atsavināšanas likuma 42. panta otro daļu atvasinātas publiskas personas nekustamo īpašumu var nodot bez atlīdzības valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas veikšanai, valsts šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.  Projekta 1. punktā noteikts, ka atsavināmais nekustamais īpašums nepieciešams VSIA „Latvijas Nacionālā opera un balets” Latvijas Nacionālās operas un baleta likumā noteikto funkciju kultūras un kultūrizglītības jomā īstenošanai.  Kā secināms no Rīgas domes 2019. gada 18. decembra lēmuma Nr. 2854 (turpmāk – pašvaldības lēmums), Rīgas dome ir lēmusi projekta 1. punktā minēto nekustamo īpašumu nodot bez atlīdzības valsts īpašumā valsts pārvaldes funkcijas kultūras jomā nodrošināšanai, lai:  1) radītu daudzveidīgas un kvalitatīvas profesionālās operas un baleta mākslas izrādes, nodrošinot repertuāra plašumu un veicinot jaunradi, kā arī nacionālās identitātes nostiprināšanu;  2) nodrošinātu profesionālās operas un baleta mākslas popularizēšanu un pieejamību plašai Latvijas sabiedrībai;  3) ar operas un baleta izrāžu starpniecību sekmētu bērnu un jauniešu personības veidošanos;  4) popularizētu Latvijas operas un baleta mākslas sasniegumus ārvalstīs un apgūtu starptautisko pieredzi operas un baleta mākslas jomā, veicinot izcilību;  5) nodrošinātu kapitālsabiedrības finanšu, tehniskās un tehnoloģiskās darbības efektivitāti un ilgtspēju.  Līdz ar to pašvaldības lēmumā ir norādīts šaurāks valsts pārvaldes funkciju loks, kuru īstenošanai nekustamo īpašumu paredzēts nodot valsts īpašumā, nekā tās ir norādīts Latvijas Nacionālās operas un baleta likuma 4. pantā.  Ņemot vērā minēto, lūdzam precizēt projekta 1. punktu, norādot konkrētas valsts pārvaldes funkcijas, kuru īstenošanai Rīgas pilsētas pašvaldība savu nekustamo īpašumu atsavina valstij. | **Ņemts vērā** | Precizēts Ministru kabineta rīkojuma projekta 1.punkts šādā redakcijā:  „1. Saskaņā ar Publiskas personas mantas atsavināšanas likuma 42.panta otro daļu un 43.pantu pārņemt bez atlīdzības valsts īpašumā un nodot Kultūras ministrijas valdījumā Rīgas pilsētas pašvaldībai piederošo nekustamo īpašumu (nekustamā īpašuma kadastra Nr.0100 005 0056) – zemes vienību (zemes vienības kadastra apzīmējums 0100 005 0056) 12 095 m2 platībā un divas būves (būvju kadastra apzīmējumi 0100 005 0056 001 un 0100 005 0055 004) – Aspazijas bulvārī 3, Rīgā (turpmāk – nekustamais īpašums), kas nepieciešams valsts sabiedrībai ar ierobežotu atbildību „Latvijas Nacionālā opera un baleta” valsts pārvaldes funkciju kultūras jomā īstenošanai, lai:  1.1. radītu daudzveidīgas un kvalitatīvas profesionālās operas un baleta mākslas izrādes, nodrošinot repertuāra plašumu un veicinot jaunradi, kā arī nacionālās identitātes nostiprināšanu;  1.2. nodrošinātu profesionālās operas un baleta mākslas popularizēšanu un pieejamību plašai Latvijas sabiedrībai;  1.3. ar operas un baleta izrāžu starpniecību sekmētu bērnu un jauniešu personības veidošanos;  1.4. popularizētu Latvijas operas un baleta mākslas sasniegumus ārvalstīs un apgūtu starptautisko pieredzi operas un baleta mākslas jomā, veicinot izcilību;  1.5. nodrošinātu kapitālsabiedrības finanšu, tehniskās un tehnoloģiskās darbības efektivitāti un ilgtspēju.” |
| 32. | Ministru kabineta rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Tieslietu ministrija:**  Atbilstoši pašvaldības lēmuma 3. punktam Rīgas dome nolēmusi ņemt vērā, ka uz nekustamā īpašuma sastāvā esošās zemes vienības ar kadastra apzīmējumu 0100 005 0056 atrodas īslaicīgas lietošanas būve ar kadastra apzīmējumu 0100 005 0056 003, kas ar Rīgas pilsētas būvvaldes 2018.gada 28.februāra aktu nodota ekspluatācijā uz VSIA “Latvijas Nacionālā opera un balets” vārda. Savukārt anotācijas I sadaļas 2. punktā norādīts, ka saskaņā ar Ministru kabineta 2014.gada 19.augusta noteikumu Nr.500 „Vispārīgie būvnoteikumi” 2.18.apakšpunktu īslaicīgas lietošanas būve ir būve, kuras ekspluatācijas laiks nav ilgāks par pieciem gadiem un kas jānojauc līdz minētā termiņa beigām.  Ņemot vērā, ka būves ar kadastra apzīmējumu 0100 005 0056 003 atlikušais ekspluatācijas termiņš ir mazāks par pieciem gadiem un tā nojaucama līdz atļautā ekspluatācijas termiņa beigām, šāda objekta ierakstīšana zemesgrāmatā nav lietderīga. Tiesiskās skaidrības nodrošināšanai lūdzam anotācijā skaidrot, kāds būs tiesiskais statuss minētajai būvei pēc nekustamā īpašuma pārņemšanas valsts īpašumā un kāda būs valsts rīcība ar to. | **Ņemts vērā** | Precizēta un papildināta šāda Ministru kabineta rīkojuma projekta sākotnējās ietekmes novērtējuma ziņojuma (anotācijas) I sadaļas 2.punktā norādītā informācija:  „Rīgas domes lēmuma 3.punktā norādīts, ka nepieciešams ņemt vērā, ka uz nekustamā īpašuma sastāvā esošās zemes vienības ar kadastra apzīmējumu 0100 005 0056 atrodas īslaicīgas lietošanas būve ar kadastra apzīmējumu 0100 005 0056 003, kas ar Rīgas pilsētas būvvaldes 2018.gada 28.februāra aktu nodota ekspluatācijā uz Operas vārda. Saskaņā ar Rīgas pilsētas būvvaldes 2018.gada 28.februāra aktu „Par Īslaicīgās lietošanas būve – pacēlājs ar nojumi pie Latvijas Nacionālās operas III kārta Aspazijas bulvārī 3, Rīgā” īslaicīgās lietošanas būves ar kadastra apzīmējumu 0100 005 0056 003 pasūtītājs ir Opera. Pacēlāja nojume ir īslaicīgas lietošanas būve, kuru Opera izmanto īslaicīgai dekorāciju un rekvizītu glabāšanai, to pacelšanai un nolaišanai līdz skatuves līmenim. Saskaņā ar Ministru kabineta 2014.gada 19.augusta noteikumu Nr.500 „Vispārīgie būvnoteikumi” 2.18.apakšpunktu īslaicīgas lietošanas būve ir būve, kuras ekspluatācijas laiks nav ilgāks par pieciem gadiem un kas jānojauc līdz minētā termiņa beigām. Ņemot vērā, ka būves ar kadastra apzīmējumu 0100 005 0056 003 atlikušais ekspluatācijas termiņš ir mazāks par pieciem gadiem un tā nojaucama līdz atļautā ekspluatācijas termiņa beigām, šāda objekta ierakstīšana zemesgrāmatā nav lietderīga. Pēc nekustamā īpašuma pārņemšanas valsts īpašumā Valsts zemes dienesta Nekustamā īpašuma valsts kadastra informācijas sistēmā tiks aktualizēti dati par īslaicīgās lietošanas būvi, reģistrējot to uz valsts vārda Kultūras ministrijas personā. Pacēlāja nojumes ekspluatācija tiks turpināta līdz normatīvajos aktos noteiktajam termiņam. ” |
| 43. | Ministru kabineta rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Tieslietu ministrija:**  No Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījuma Nr. 13415 (kadastra Nr. 0100 005 0056) konstatējams, ka nekustamais īpašums ir apgrūtināts ar lietu tiesībām. Ievērojot minēto, ministrija lūdz ietvert anotācijā informāciju par spēkā esošajiem apgrūtinājumiem un skaidrot to ietekmi uz nekustamā īpašuma atsavināšanu un turpmāko izmantošanu. | **Ņemts vērā** | Ministru kabineta rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts papildināts ar šādu informāciju:  „Nekustamajam īpašumam ir šādi spēkā esoši apgrūtinājumi:   1. Latvijas Nacionālās operas ēka atrodas valsts nozīmes kultūras pieminekļu sarakstos ar valsts aizsardzības Nr.6513 (ieraksts Nr.2.1.); 2. Latvijas Nacionālās operas ēka visā platībā atrodas Rīgas pilsētas vēsturiskā centra teritorijā (ieraksts Nr.5.6.); 3. nostiprināta nomas tiesība par labu Operai (ieraksti Nr.3.1., 4.3.); 4. dažādi inženiertīkli un aizsargjoslas ap tiem (gāzesvads (ieraksts Nr.5.1.), siltumtīkli (ieraksts Nr.5.2.), elektrisko sadales tīklu sadales iekārtas, transformatori, kabeļi (ieraksti Nr.5.3., 5.4.)); 5. sabiedrības ar ierobežotu atbildību „Lattelecom” elektronisko sakaru tīklu līnija un aizsargjosla gar to (III daļas 2.iedaļas ieraksts Nr.1.1.); 6. koplietošanas ceļš 61 m2.   Minētie apgrūtinājumi neietekmē nekustamā īpašuma atsavināšanu un turpmāko izmantošanu.” |
| 44. | Ministru kabineta rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Tieslietu ministrija:**  Izvērtējot anotācijā papildināto informāciju par lietu tiesībām, ar kurām apgrūtināts nekustamais īpašums (izziņas II sadaļas 4.punktā norādītais ministrijas iebildums), ministrija konstatē, ka anotācijā nav sniegts skaidrojums par Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījuma Nr. 13415 (kadastra Nr. 0100 005 0056) (turpmāk – zemesgrāmatas nodalījums) III daļas 2. iedaļas 1.1. apakšpunktā ierakstītā apgrūtinājuma ietekmi uz nekustamā īpašuma atsavināšanu un izmantošanu, savukārt zemesgrāmatas nodalījuma III daļas 1. iedaļas 6.1. ieraksts  ir dzēsts, tādējādi nav pamata ietvert anotācijā skaidrojumu par minēto apakšpunktu.  Ievērojot minēto, ministrija lūdz precizēt anotācijā norādīto informāciju, sniedzot skaidrojumu par zemesgrāmatas nodalījuma III daļas 2. iedaļas 1.1. ierakstā noteiktā apgrūtinājuma ietekmi uz nekustamā īpašuma atsavināšanu un turpmāko izmantošanu, kā arī dzēst anotācijā ietverto informāciju par zemesgrāmatas nodalījuma III daļas 1. iedaļas 6.1. ierakstu sakarā ar to, ka minētais ieraksts ir dzēsts no zemesgrāmatas nodalījuma. | **Ņemts vērā** | Precizēta šāda Ministru kabineta rīkojuma projekta sākotnējās ietekmes novērtējuma ziņojuma (anotācijas) I sadaļas 2.punktā norādītā informācija:    „Nekustamajam īpašumam ir šādi spēkā esoši apgrūtinājumi:   1. Latvijas Nacionālās operas ēka atrodas valsts nozīmes kultūras pieminekļu sarakstos ar valsts aizsardzības Nr.6513 (ieraksts Nr.2.1.); 2. Latvijas Nacionālās operas ēka visā platībā atrodas Rīgas pilsētas vēsturiskā centra teritorijā (ieraksts Nr.5.6.); 3. nostiprināta nomas tiesība par labu Operai (ieraksti Nr.3.1., 4.3.); 4. dažādi inženiertīkli un aizsargjoslas ap tiem (gāzesvads (ieraksts Nr.5.1.), siltumtīkli (ieraksts Nr.5.2.), elektrisko sadales tīklu sadales iekārtas, transformatori, kabeļi (ieraksti Nr.5.3., 5.4.)); 5. sabiedrības ar ierobežotu atbildību „Lattelecom” elektronisko sakaru tīklu līnija un aizsargjosla gar to (III daļas 2.iedaļas ieraksts Nr.1.1.); 6. koplietošanas ceļš 61 m2.   Minētie apgrūtinājumi neietekmē nekustamā īpašuma atsavināšanu un turpmāko izmantošanu.” |

Juris Šumeiko

Kultūras ministrijas

Investīciju un projektu nodaļas vadītājs

Tālr. 67330282

[Juris.Sumeiko@km.gov.lv](mailto:Juris.Sumeiko@km.gov.lv)